
V skladu z 2. in 3. odstavkom 90. člena Zakona o javnem naročanju (Uradni list RS, št. 91/15; ZJN-3) ter na podlagi izvedenega javnega naročila po odprtem postopku z oznako JN-B0775 za izbiro najugodnejšega ponudnika izdajam:



DELNO ODLOČITEV O ODDAJI JAVNEGA NAROČILA JN-B0775
(SKLOP A)


1 [bookmark: _GoBack]PREDMET JAVNEGA NAROČILA

Predmet javnega naročila je nakup avdio opreme in mikrofonov s priborom za potrebe RTV Slovenija. Javno naročilo je razdeljeno na dva sklopa in sicer 

· SKLOP A: Večkanalni avdio procesor, slušalke z mikrofonom in žični in brezžični mikrofoni s priborom. 
· SKLOP B: Prenosni prostorski mikrofonski sistem, žični in brezžični mikrofoni s priborom.
     
Javno naročilo je bilo objavljeno na portalu javnih naročil pod oznako JN005911/2017-B01 dne 13. 6. 2017.


2 IZBRANI PONUDNIK IN RAZLOG ZA NJEGOVO IZBIRO

Izbrani ponudnik:

Naročnik ni prejel nobene popolne ponudbe za Sklop A, zato ne more izbrati najugodnejšega ponudnika za to javno naročilo. 

Naročnik bo javno naročilo nadaljeval, skladno s 1. tč. 2 odstavka 44. člena ZJN-3, in k pogajanjem za odpravo pomanjkljivosti povabil oba ponudnika ter ob tem ne bo spreminjal prvotno določenih zahtev razpisne dokumentacije.

OBRAZLOŽITEV:

Naročnik je do roka za predložitev ponudb dne 21. 8. 2017 do 09.00 ure prejel za sklop A dve ponudbi naslednjih ponudnikov po vrstnem redu glede na čas dospelosti kot sledi: 

1. SMART AV, ZAGREB, HRVAŠKA – za sklop A 		(18. 8. 2017 ob 8:17)
2. SENNHEISER GMBH, VIENNA, AUSTRIA – za sklop A 	(18. 8. 2017 ob 13:10)


Nepravočasnih ponudb ni bilo. 


V postopku odpiranja ponudb je naročnik pregledal dokumentacijo prejetih ponudb in ugotovil naslednje:

· Ponudba ponudnika Smart A/V ni vsebovala ESPD obrazca kot je to zahtevano v točki 4.2.13 ESPD obrazec Razpisne dokumentacije .
· Ponudba ponudnika Sennheiser ni bila zvezana na način, ki onemogoča dodajanje oz. menjavo strani, zato je to naredil naročnik pred komisijo. Prav tako v ponudbi ni bil priložen ESPD obrazec, kot je to zahtevano v točki 4.2.13 ESPD obrazec Razpisne dokumentacije. 


Ponujene so bile naslednje cene po sklopih:

Sklop A: Večkanalni avdio procesor, slušalke z mikrofonom in žični in brezžični mikrofoni s
   priborom

	Zap.št. 
	Naziv ali šifra ponudnika
	
SKUPAJ NETO - DDP Ljubljana, dostavljeno v skladišče naročnika RTV Slovenija, Čufarjeva 6, Ljubljana (skladno z INCOTERMS 2010);  BREZ DDV

	1.
	SMART AV, ZAGREB, HRVAŠKA
	157.602,66

	2.
	SENNHEISER GMBH, VIENNA, AUSTRIA 
	147.491,41




Komisija naročnika je v skladu z 89. členom ZJN-3, natančno pregledala ponudbo ponudnika SMART AV, Hrvaška in ugotovila, da so v ponudbi odstopanja od zahtev naročnika, ki jih je zahteval v Razpisni dokumentaciji in sicer: 

1. V ponudbi ni bil priložen obrazca ESPD kot je to zahtevano v Razpisni dokumentaciji, v točki 4.2.13 ESPD obrazec.

2. Pod Artikli za TV Slovenija, pod točko 6., je ponudnik ponudil: Sennheiser GZL 9000 Antenna Cable 5m N-Connectors, 2 kosa. V zahtevah naročnika za Artikle za TV Slovenija pod točko 1.1.18 je zahtevan kabel enakovreden Sennheiser GZL 9000 dolžine 20m. Dolžina kabla ni ustrezna.

3. Pod Artikli za RC Maribor je pod točko 4 ponujen: mikrofonski set Neumann KM 183, 3 kosi. Naročnik je zahteval pod Artikli za RC Maribor v točki 4. Mikrofon, enakovreden Neumann KM 143, 6 kosov.

Poleg tehničnih pomanjkljivosti pa je naročnik ugotovil še naslednje: 

1. Pod Artikli za OE Radijska produkcija, pod točkama 17. in 18. so ponujene slušalke, ni pa razvidno, ali je tudi kabel za slušalke, ki je zahtevan v tehnični dokumentaciji pod Artikli za OE Radijska produkcija, pod točkama 7.5 in 8.5, priložen.


Komisija naročnika je ugotovila, da ponudba ponudnika SMART AV, Zagreb ni v skladu z zahtevami in pogoji naročnika za Sklop A, zato jo je ocenila kot neprimerno in ponudnika SMART AV, Zagreb, skladno z 89. členom ZJN-3 izključila iz nadaljnjega postopka oddaje javnega naročila. 

Komisija naročnika je nato skladno z 89. členom ZJN-3, natančno pregledala še ponudbo ponudnika SENNHEISER GmbH, Avstrija in ugotovila, da: 

1. V ponudbi ni bil priložen obrazec ESPD kot je to zahtevano v Razpisni dokumentaciji, v  točki 4.2.13 ESPD obrazec. 

2. Tehnično ustreza vseh zahtevam in pogojem naročnika. 

Komisija naročnika je ugotovila, da ponudba ponudnika SENNHEISER GmbH, Avstrija ni v skladu z zahtevami in pogoji naročnika za Sklop A, zato jo je ocenila kot neprimerno in ponudnika SENNHEISER GmbH, Avstrija, skladno z 89. členom ZJN-3 izključila iz nadaljnjega postopka oddaje javnega naročila. 


Na podlagi navedenega je naročnik sprejel odločitev, kot je razvidno iz izreka te odločitve.



3 PRAVNI POUK

[bookmark: _Toc468367669][bookmark: _Toc4485004]V skladu z Zakonom o pravnem varstvu v postopkih javnega naročanja (ZPVPJN, Uradni list. RS 43/2011 in ZPVPJN-A, Uradni list RS 63/2013) lahko zahtevek za revizijo vloži vsaka oseba, ki ji je, skladno z določili 14. člena ZPVPJN, priznana aktivna legitimacija.

Rok za vložitev zahtevka za revizijo, skladno s 25. členom ZPVPJN, znaša osem (8) delovnih dni od prejema te odločitve. 
[bookmark: _Toc201717739][bookmark: _Toc307568804]
Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico. Vlagatelj mora kopijo zahtevka za revizijo hkrati posredovati tudi ministrstvu, pristojnemu za finance.


Način vložitve revizije
Zahtevek za revizijo mora vsebovati vse elemente, navedene v 15. členu ZPVPJN. Višina takse, ki jo mora vplačati vlagatelj revizije, je navedena v 71. členu ZPVPJN.

Takso po 71. členu ZPVPJN glede na to, da naročnik najgudonejšega ponudnika ni izbral, ni potrebno plačati. 

Nepravilno in nepravočasno vložene zahtevke bo naročnik zavrgel.

S tem je obvestilo utemeljeno.




Datum:	Generalni direktor RTV Slovenija
	Igor Kadunc







OBVEŠČENI:
     1. Objava na portalu javnih naročil 
     2. Arhiv - tu

